8000 मीटर ऊंचाई पर रस्सी से लटका था, 6 घंटे पीठ पर लादकर बेस कैंप पहुंचाया
Nepali Sherpa Rescued Malaysian Climber - Who is Gelje Sherpa ? नेपाल के एक शेरपा के साहस की तारीफ हो रही है, जिसने माउंट एवरेस्ट के डेथ जोन में फंसे मलेशिया के एक पर्वतारोही की जान बचाई है। दरअसल, 18 मई को 36 साल के गेल्जा शेरपा अपने चीनी पर्वतारोही को एवरेस्ट के शिखर की ओर ले जाने के मिशन पर थे।
नेपाल के एक शेरपा ने माउंट एवरेस्ट के डेथ जोन में फंसे मलेशिया के एक पर्वतारोही की जान बचाई है। 8 हजार मीटर की ऊंचाई पर शेरपा ने पर्वतारोही की जान बचाई। उसे बेस कैंप ले जाने के लिए पीठ पर बांधी और 6 घंटे तक चलते रहे।
नेपाल सरकार ने इस सीजन में 478 लोगों को एवरेस्ट चढ़ने के लिए मंजूरी दी है। एवरेस्ट फतह के दौरान इस साल 12 पर्वतारोही जान गंवा चुके हैं। 2021 में 409 लोगों को परमिट मिला था।
पर्वतारोही को बचाने के लिए अपना मिशन छोड़ दिया
18 मई को 36 साल के गेल्जा शेरपा चीनी पर्वतारोहियों को एवरेस्ट के शिखर की ओर ले जाने के मिशन पर थे। इस दौरान उनकी नजर एक मलेशियाई पर्वतारोही पर पड़ी। जो 8 हजार मीटर की ऊंचाई पर भयानक ठंड में रस्सी से लटका हुआ था। उसे बचाने के लिए शेरपा ने मिशन बीच मे छोड़ दिया।
गेल्जा शेरपा ने कहा कि मैंने क्लाइंट्स को एवरेस्ट पर ले जाने का फैसला टाल दिया ताकि मैं वहां पर फंसे हुए पर्वतारोही की जान बचा कर उसे नीचे ला सकूं।
इसके बाद मैंने एक साथी शेरपा नगीमा ताशी की मदद से पर्वतारोही को स्लिपींग मैट में लपेटकर बांध दिया। इसके बाद 6 घंटे तक पीठपर लादकर और बीच-बीच में बर्फ पर घसीटकर 7,162 मीटर की ऊंचाई पर स्थित कैंप-3 तक लाया। प्रवतारोही को वहां से हेलीकॉप्टर से एयरलिफ्ट करके बेस कैंप तक ले जाया गया।
एवरेस्ट पर 8 हजार मीटर से ज्यादा ऊंचाई यानी डेथ जोन...रेस्क्यू असंभव
माउंट एवरेस्ट पर 8 हजार मीटर से ज्यादा ऊंचाई पर स्थित हिस्से को डेथ जोन कहा जाता है, जहां पर बचाव कार्य बेहद मुश्किल होता है। वहां पर वातावरण में ऑक्सीजन कम होती है और वहां पर ऑक्सीजन सपोर्ट के बिना जिंदा रहना काफी मुश्किल होता है।
नेपाल के पर्यटन विभाग के अधिकारी बिज्ञान कोईराला का कहना है कि इतनी ऊंचाई पर किसी भी पर्वतारोही का रेस्क्यू असंभव है। यह बेहद दुर्लभ ऑपरेशन है। गेल्जा शेरपा का कहना है कि किसी की जान बचाना, मंदिर में पूजा करने से बड़ा काम है।
खबर पढ़ने के बाद पोल में राय जरूर दें...
एवरेस्ट से जुड़ी ये खबर भी पढ़ें...
एवरेस्ट फतह:32 साल, 1200 नाकाम कोशिश; फिर सामान ढोने वाले तेनजिंग के साथ हिलेरी ने इतिहास रचा
28 मई 1953 की बात है। माउंटेनियर्स एडमंड हिलेरी और तेनजिंग नोर्गे ने एवरेस्ट की चढ़ाई शुरू की। दिनभर की चढ़ाई के बाद 27,900 फीट की ऊंचाई पर पहुंचे। इस दौरान तेज बर्फीली हवाएं चल रही थीं। पारा माइनस 35 डिग्री था।
ऐसा लग रहा था कि शरीर का हिस्सा गलकर अलग हो जाएगा। इसी रात को कैंप में हिलेरी के जूते पैर से खुल गए। अगली सुबह जब वे उठे तो मौसम तो साफ हो गया था, लेकिन उनके पैर बर्फ में जमे हुए थे। पूरी खबर यहां पढ़ें...